
BUREAU VERITAS




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg


ДО

ОБЩИНСКИ СЪВЕТ

БУРГАС

Д О К Л А Д Н А    З А П И С К А

От  Красимир Стойчев
За Кмет на Община Бургас
Относно: Продажба на имот – частна общинска собственост, находящ се в землището на кв. Ветрен, гр. Бургас, чрез провеждане на публичен търг с тайно наддаване, по реда на НРПУРОИВ.

УВАЖАЕМИ  ОБЩИНСКИ  СЪВЕТНИЦИ,

Община Бургас е собственик на имот № 030033 в местността „Калното“ (старо наименование - „Чаморлията“) с площ 6,289 дка и начин на трайно ползване: нива, Х категория, при граници: 030031, 000087, 000105 и 030022. За имота има съставен Акт № 6236/17.12.2010 г. за частна общинска собственост.

Цитирания имот е в категорията на обработваемите земи, за които ежегодно Община Бургас провежда търгове за отдаването им под наем, но въпреки това, за последните 10 години имота е бил отдаван под наем само за стопанските 2005/2006 и 2012/2013 години, като след изтичането им, ползвателите са се отказвали от ползването му, тъй като имота е с много ниска категория (десета) и на практика обработването му е икономически неизгодно. Към настоящия момент, имота е свободен от наематели и към него не е проявяван интерес за земеделско ползване. 


Съгласно предвижданите изменението на ТУП на Община Бургас, с териториален обхват кв. Ветрен, гр. Бургас, имот № 030033 попада в „Земеделска територия с устройствен режим със забрана промяна на предназначението“. 


За Община Бургас е целесъобразно да извърши продажбата на имота, чрез провеждане на публичен търг с тайно наддаване по реда на глава седма от Наредбата за придобиване, управление и разпореждане с общински имоти и вещи, приета от общински съвет - Бургас, което ще осигури приход в общинския бюджет, вместо имотът да продължава да стои необработваем и  пустеещ. 

Съгласно разпоредбата на чл. 41, ал. 2 от ЗОС е възложено на оценител, член на Камарата  на независимите оценители в България (КНОБ) изготвяне на пазарна оценка, за определяне на начална тръжна цена на имота, предмет на продажба, възлизаща на 10 600,00 лв. 

За сравнение, данъчната оценка на имота е 82,07 лв. 

Ето защо, предлагам Общински съвет – Бургас, на основание чл. 21,   ал. 1, т. 8 от Закона за местното самоуправление и местната администрация, чл. 35, ал. 1 от Закона за общинската собственост и чл. 37, ал. 1 и ал. 2 от Наредбата за придобиване, управление и разпореждане с общински имоти и вещи, приета от общински съвет – Бургас и като взех предвид решение на комисията, назначена с моя Заповед №2245/ 29.08.2013 г., прието с протокол от 27.03.2014г., да вземе следните 
Р Е Ш Е Н И Я :
1. Допълва годишната програма за управление и разпореждане с имоти, общинска собственост, за 2014 г. на Община Бургас, приета по т. 7 от дневния ред на проведеното на 28.01.2014 г. заседание на Общински съвет - Бургас (Протокол №32) в частта на раздел І „Продажба чрез публичен търг“ с ПИ № 030033 по КВС на землище кв. Ветрен, гр. Бургас.

Промяната да бъде отразена на интернет страницата на Община Бургас.

2. Да се извърши продажба чрез провеждане на търг с тайно наддаване по реда на глава седма от Наредбата за реда за придобиване, управление        и разпореждане с общински имоти и вещи, приета от Общински съвет – Бургас на имот № 030033 в местността „Калното“ (старо наименование - „Чаморлията“) по КВС на землище кв. Ветрен, гр. Бургас, с площ 6,289 дка и начин на трайно ползване: нива, Х категория, при граници: 030031, 000087, 000105 и 030022, актуван с Акт №6236/17.12.2010 г. за частна общинска собственост, при начална тръжна цена в размер на 10 600,00 (десет хиляди и шестстотин) лв.

Приложение: 1. Акт № 6236/17.12.2010 г. за частна общинска собственост;  2. Скица на имота;  3. Експертна оценка;  4. Данъчна оценка № ДО003193/28.03.2014 г.;  5.Протокол от 27.03.2014г. на комисия, назначена със Заповед №2245/29.08.2013г. на Кмета;

КРАСИМИР СТОЙЧЕВ
За Кмет на Община Бургас

Съгласно Заповед №903/03.04.2014г. 
на Кмета на Община Бургас

